wickkiey/tamil-wikipedia-chunked huggingface dataset:
# அமோசு சுமித்

**அமோசு பி. சுமித் III** (*Amos B. Smith III*; ஆகத்து 26, 1944 – பெப்ரவரி 3, 2025) ஓர் அமெரிக்க வேதியியலாளர் ஆவார்.  
சிக்கலான இயற்கை பொருட்கள் உற்பத்தியின் ஒட்டு மொத்த தொகுப்பு மற்றும் பாலூட்டிகளின் இனக்கவர்ச்சி இயக்குநீர் வேதியியல் ஆகியவற்றில் மேற்கொண்ட ஆராய்ச்சிகளுக்காக இவர் நன்கு அறியப்படுகிறார்.  
மோனெல் வேதியியல் இயலுணர்வு மையத்திலும், பென்சில்வேனியா பல்கலைக்கழகத்தின் வேதியியல் துறையில் வேதியியலின் ரோட்சு-தாம்சன் பேராசிரியராகவும் பணியாற்றினார்.  
அமோசு பி. சுமித் III அமெரிக்க கலை மற்றும் அறிவியல் கல்விக்கூடத்திலும், பாரிசு தொழிற்சாலை இயற்பியல் மற்றும் வேதியியல் உயர் கல்வி நிறுவனத்திலும் உறுப்பினராக இருந்துள்ளார்.  
2015 ஆம் ஆண்டு ராயல் வேதியியல் சமூகத்தின் கரிம வேதியியலுக்கான பெர்கின் பரிசு இவருக்கு வழங்கப்பட்டது. புதிய கரிமவேதியியல் வினை வளர்ச்சி, சிக்கலான இயற்கைப் பொருட்கள் தயாரிப்புக்கான ஒட்டுமொத்த தொகுப்பு மற்றும் மருத்துவ வேதியியலுக்கான புதிய சிறிய மூலக்கூறுகள் ஆகியவற்றிற்கான இவரது சிறந்த பங்களிப்புகளுக்காக" இவ்விருது வழங்கப்பட்டது.
# போலனஅள்ளி

**போலனஅள்ளி** (*Boalanahalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், தருமபுரி வட்டம், தருமபுரி ஊராட்சி ஒன்றியத்துக்கு உட்பட்ட ஒரு வருவாய் கிராமம் ஆகும்.
# போலனஅள்ளி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 18 கிலோமீட்டர் தொலைவில் உள்ளது.
# போலனஅள்ளி

## மக்கள் வகைபாடு

2011 மக்கள் தொகை கணக்கெடுப்பின்படி இந்த கிராமத்தில் 1,548 வீடுகள் உள்ளன. கிராமத்தின் மொத்த மக்கள் தொகையானது 6,182 ஆகும். இதில் பெண்களின் எண்ணிக்கை 2,937 என்றும், ஆண்களின் எண்ணிக்கை 3,245 என்றும் உள்ளது.
# குன் யாங்கு

**குன் யாங்கு** (*Kun Yang*) சீனாவைச் சேர்ந்த ஓர் இயற்பியலாளராவார். 1967 ஆம் ஆண்டு இவர் பிறந்தார். 1994 ஆம் ஆண்டு யாங்கு இந்தியானா பல்கலைக்கழகத்தில் ஒடுக்கப்பட்ட பொருள் கோட்பாடு என்ற தலைப்பில் ஆராய்ச்சி மேற்கொண்டு முனைவர் பட்டம் பெற்றார். மூன்று ஆண்டுகளுக்குப் பின்னர் யாங்கு பிரின்சுடன் பல்கலைக்கழகத்தில் தற்காலிகமாக பணியாற்றினார். இரண்டு ஆண்டுகளுக்குப் பின்னர் கலிபோர்னியா தொழில் நுட்ப நிறுவனத்தின் செர்மன் ஃபேர்சில்டு ஆய்வகத்தில் மூத்த ஆராய்ச்சியாளர் ஆனார். 1999 ஆம் ஆண்டு புளோரிடா மாநில பல்கலைக்கழகத்தில் சேர்ந்தார். தற்போது இப்பல்கலைக்கழகத்தில் பேராசிரியராகப் பணியாற்றுகிறார். 80 மதிப்பாய்வு செய்யப்பட்ட ஆய்வுக் கட்டுரைகளையும் எழுதியுள்ளார்.  
குன் யாங்கின் ஆராய்ச்சி ஆர்வம் குவாண்டம் ஆல் அமைப்புகள், வழக்கத்திற்கு மாறான மீகடத்திகள் மற்றும் ஒழுங்கற்ற குவாண்டம் காந்தங்கள் உட்பட வலுவாக தொடர்புடைய மின்னணு அமைப்புகளில் கவனம் செலுத்துகிறது.
# பூதனஅள்ளி

**பூதனஅள்ளி** (*Budanahalli *) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், தருமபுரி வட்டம், தருமபுரி ஊராட்சி ஒன்றியத்துக்கு உட்பட்ட ஒரு வருவாய் கிராமம் ஆகும்.
# பூதனஅள்ளி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 13 கிலோமீட்டர் தொலைவில் உள்ளது.
# பூதனஅள்ளி

## மக்கள் வகைபாடு

2011 மக்கள் தொகை கணக்கெடுப்பின்படி இந்த கிராமத்தில் 585 வீடுகள் உள்ளன. கிராமத்தின் மொத்த மக்கள் தொகையானது 2,286 ஆகும். இதில் பெண்களின் எண்ணிக்கை 1,086 என்றும், ஆண்களின் எண்ணிக்கை 1,200 என்றும் உள்ளது.
# பூதனஅள்ளி

## ஊரில் உள்ள கோயில்கள்

- பூதனஅள்ளி சென்றாயசாமி கோயில்
# கே. இராதாகிருஷ்ணன் (அரசியல்வாதி)

**கே. இராதாகிருஷ்ணன்** (*K. Radhakrishnan*) (பிறப்பு 24 மே 1964) ஓர் இந்திய அரசியல்வாதி ஆவார். இவர் தற்போது கேரளாவின் பிணறாயி விஜயனின் இரண்டாவது அமைச்சகத்தில் பட்டியல் சாதியினரும் பட்டியல் பழங்குடியினரும் துறை, பிற்படுத்தப்பட்டோர் நலம், தேவஸ்வம், நாடாளுமன்ற விவகாரங்கள் ஆகிய துறைகளின் அமைச்சராக இருக்கிறார். மேலும், இந்தியப் பொதுவுடமைக் கட்சி (மார்க்சிசம்) கட்சியின் மத்திய குழு உறுப்பினராகவும் இருக்கிறார். இவர் 2006 முதல் 2011 வரை கேரள சட்டமன்றத்தின் முன்னாள் பேரவைத் தலைவராக இருந்தார். திருச்சூரைச் சேர்ந்த அரசியல்வாதியான இவர், 1996 முதல் 2001 வரை எ. கி. நாயனாரின் மூன்றாவது அமைச்சகத்தில் பட்டியல் சாதியினர், பட்டியல் பழங்குடியினர் விவகாரங்கள் மற்றும் இளைஞர் விவகார அமைச்சராகவும் பணியாற்றினார். இவர் சேலக்கரை சட்டமன்றத் தொகுதியிலிருந்து தேர்ந்தெடுக்கப்பட்டு, 1996 முதல் 2016 வரை சட்டமனற உறுப்பினராக பணியாற்றினார்.
# கே. இராதாகிருஷ்ணன் (அரசியல்வாதி)

## ஆரம்ப கால வாழ்க்கை

இவர், கேரளாவின் இடுக்கி மாவட்டத்தின் புல்லிக்கானம் வாகாமன் என்ற கிராமத்தில் 24 மே 1964 அன்று பிறந்தார். இவரது தந்தை எம். சி. கொச்சுன்னி ஒரு தோட்டத் தொழிலாளி - தாயார் சின்னம்மா ஒரு இல்லத்தரசி. தொன்னூர்கரை பள்ளியில் தனது ஆரம்பக் கல்வியை முடித்த இவர் தனது உயர்நிலைப் பள்ளிக் கல்வியை சேலக்கரை பள்ளியில் முடித்தார். இராதாகிருஷ்ணன் வடக்காஞ்சேரி சிறீ வியாச என்எஸ்எஸ் கல்லூரியிலும், திருச்சூர் சிறீ கேரளா வர்மா கல்லூரியிலும் இளங்கலை பட்டப்படிப்பை முடித்து அரசியலில் ஈடுபட்டார். ஒரு நல்ல விவசாயியான இவர் தனது தொகுதி மக்களுடன் நெருக்கம் கொண்டவர். முன்னாள் அமைச்சராகவும், பேரவைத் தலைவராகவும் இருந்தபோதிலும் இவரது எளிமையான வாழ்க்கை முறை இவரை ஒரு சாதாரண மனிதனின் தலைவராக ஆக்கியுள்ளது.
# கே. இராதாகிருஷ்ணன் (அரசியல்வாதி)

## அரசியல் வாழ்க்கை

இவர், இந்திய மாணவர் சங்கத்தில் தீவிர உறுப்பினராக இருந்தார். சிறீ கேரளா வர்மா கல்லூரியின் பிரிவு செயலாளராகவும், சேலக்கரை பகுதி செயலாளராகவும், திருச்சூர் மாவட்ட செயலக உறுப்பினராகவும் அதன் தலைவராகவும் இருந்தார். இவர் செல்லக்கரை தொகுதி குழு செயலாளராகவும், இந்திய ஜனநாயக வாலிபர் சங்கத்தின் மாநில குழு உறுப்பினராகவும் பணியாற்றினார், இப்போது இவர் இந்தியப் பொதுவுடமைக் கட்சியின் (மார்க்சிசம்) மத்திய குழு உறுப்பினராக உள்ளார். 1991 ஆம் ஆண்டு திருச்சூர் மாவட்ட அமைப்புக்கு வள்ளத்தோள் நகர் பிரிவில் இருந்து தேர்ந்தெடுக்கப்பட்டார். 1996, 2001, 2006 இல் சட்டமன்றத்திற்கு தேர்ந்தெடுக்கப்பட்டார். 1996 முதல் 2001 வரை பிற்படுத்தப்பட்ட மற்றும் பட்டியல் சமூகங்கள் மற்றும் இளைஞர் விவகார நல அமைச்சராக பணியாற்றினார். இவர் 2001 முதல் 2006 வரை எதிர்க்கட்சித் தலைமைக் கொறடாவாகவும் இருந்தார்.  
கே.ராதாகிருஷ்ணன் கேரள சட்டப் பேரவையின் 18வது பேரவைத் தலைவராக பணியாற்றினார்.
# எம். விஜயகுமார்

**எம். விஜயகுமார்** (*M. Vijayakumar*) (பிறப்பு 5 அக்டோபர் 1950), இந்தியப் பொதுவுடமைக் கட்சியைச் (மார்க்சிசம்) சேர்ந்த ஓர் இந்திய அரசியல்வாதியாவார். இவர் கேரள சட்டமன்றத்தில் உறுப்பினராகவும், அமைச்சராகவும், பேரவைத் தலைவராகவும் பணியாற்றினார். இவர் இந்தியப் பொதுவுடமைக் கட்சியின் (மார்க்சிசம்) மாநில மற்றும் மத்திய குழுவில் இருந்தார். சட்டமன்ற உறுப்பினராக, முன்னாள் திருவனந்தபுரம் வடக்கு தொகுதியை பிரதிநிதித்துவப்படுத்தினார்.
# எம். விஜயகுமார்

## தொழில்

எம். விஜயகுமார், கேரளாவின் திருவனந்தபுரம் மாவட்டத்தில் நெடுமங்காடு அருகே உள்ள பனக்கோட்டில் 5 அக்டோபர் 1950 இல் பிறந்தார். கலையில் இளங்கலை பட்டம் பெற்ற இவர் இளங்கலை சட்டமும் பெற்றுள்ளார். இவர் மாணவர் இயக்கத்தின் மூலம் அரசியலில் நுழைந்தார். 1970இல் இந்திய மாணவர் சங்கத்திலும், 1980இல் இந்திய ஜனநாயக வாலிபர் சங்கத்திலும் தீவிரமாக பங்கேற்றார். தனது அரசியல் வாழ்க்கையின் போது, இவர் பல்வேறு காலங்களில் இந்திய மாணவர் சங்கத்தின் கேரள மாநில செயலாளரகவும், மாவட்ட செயலாளராகவும் இருந்துள்ளார். மேலும், இந்திய ஜனநாயக வாலிபர் சங்கத்தின் மாநில செயலாளராகவும், அகில இந்திய தலைவராகவும் இருந்துள்ளார். இந்தியப் பொதுவுடமைக் கட்சியின் (மார்க்சிசம்) மாநில குழு உறுப்பினராகவும் இருந்துள்ளார்.  
நெருக்கடி நிலை காலத்தில், பல முறை கைது செய்யப்பட்டு காவலர்களால் தாக்கப்பட்டார். அப்போது திருவனந்தபுரம் பூஜாப்புரம் மத்திய சிறையில் நான்கு மாதங்கள் சிறையில் இருந்தார். 1981 செப்டம்பரில் நாடாளுமன்ற முற்றுகை உட்பட பல போராட்டங்களுக்கு தலைமை தாங்கினார். அனைவருக்கும் கல்வி , அனைவருக்கும் வேலை என்ற முழக்கத்தை எழுப்பி, அரசுப்பணிக்கு கேரள அரசுப்பணியாளர் தேர்வாணையம் மூலமாகவே நியமனங்கள் மேற்கொள்ளப்பட வேண்டுமெனக் கூறி போராட்டத்தில் தீவிரமாக பங்கேற்றார். இதன் காரணமாக காவல்துறையால் கொடூரமாகத் தாக்கப்பட்டார்.  
1987, 1991, 1996 ஆகிய காலங்களில் கேரளா சட்டமன்றத்துக்கு இவர் தேர்ந்தெடுக்கப்பட்டார். 1996 முதல் 2001 வரை பத்தாவது கேரள சட்டப் பேரவைத் தலைவராகப் பணியாற்றினார். 2001 சட்டமன்றத் தேர்தலில், இவர் தோல்வியை சந்தித்தார். 2006இல் மீண்டும் வென்றார். அந்த சமயத்தில் மாநில அமைச்சரவையில் சட்ட அமைச்சரானார். 2011இல் தேர்தலில் போட்டியிடவில்லை. 2015 ஆம் ஆண்டில், கேரள சட்டமன்றத்தின் முன்னாள் சபாநாயகர் ஜி. கார்த்திகேயன் இறந்ததால் காலியாக இருந்த அருவிக்கரை இடைத்தேர்தலில் போட்டியிட்டார். ஆனால் கார்த்திகேயனின் மகன் கா. சு. சபரிநாதனால் தோற்கடிக்கப்பட்டார்.  
இவர் தற்போது கேரள சுற்றுலா வளர்ச்சிக் கழகத்தின் தலைவராக உள்ளார்.
# கா. சு. சபரிநாதன்

**கா. சு. சபரிநாதன்** (*K. S. Sabarinadhan*) (பிறப்பு 5 செப்டம்பர் 1983) இந்திய தேசிய காங்கிரசு கட்சியைச் சேர்ந்த ஒரு இந்திய அரசியல்வாதியாவார். இவர் 2015 முதல் 2021 வரை கேரள சட்டமன்றத்தில் அருவிக்கரை சட்டமன்றத் தொகுதியை பிரதிநிதித்துவப்படுத்தினார்.
# கா. சு. சபரிநாதன்

## சொந்த வாழ்க்கை

சபரிநாதன் முன்னாள் அமைச்சரும் பேரவைத் தலைவருமான ஜி. கார்த்திகேயன் - மருத்துவர் எம். டி. சுலேகா தம்பதிக்கு 5 செப்டம்பர் 1983இல் பிறந்தார்.  
இவர் 2005இல் திருவனந்தபுரம் பொறியியல் கல்லூரியில் மின் பொறியியலில் பட்டம் பெற்றார். அதன்பிறகு பெங்களூரிலுள்ள மைன்றீயில் தகவல் தொழில்நுட்ப நிறுவனத்தில் சிறிது காலம் பணியாற்றினார். 2008இல் குருகிராமின் மேலாண்மை மேம்பாட்டு நிறுவனத்தில் முதுகலை வணிக மேலாண்மையை முடித்தார். அதன்பிறகு, மும்பையிலுள்ள டாட்டா குழுமத்தில் பல வருடங்கள் பணியாற்றினார். இறுதியில் சர் ரத்தன் டாடா அறக்கட்டளையுடன் சில வருடங்கள் சுகாதாரம் மற்றும் ஊட்டச்சத்துப் பகுதிகளில் பணியாற்றினார்.
# கா. சு. சபரிநாதன்

## குடும்பம்

சபரிநாதன் இந்திய ஆட்சிப் பணி அதிகாரியான திவ்யா எஸ். ஐயர் என்பவரை மணந்தார். இதன் மூலம் கேரளாவின் முதல் சட்டமன்ற உறுப்பினர் -இந்திய ஆட்சிப்பணி அதிகாரி இணை என ஆனார். இவர்களுக்கு 9 மார்ச் 2019 இல் மல்ஹர் என்ற மகன் பிறந்தார்.
# கா. சு. சபரிநாதன்

## அரசியல் வாழ்க்கை

2015 இல், சபரிநாதன் தனது தந்தையின் மரணத்தால் காலியாக இருந்த அருவிக்கரை தொகுதியில் நடந்த இடைத்தேர்தலில் போட்டியிட்டார். இவர் தன்னுடன் போட்டியிட்ட எம். விஜயகுமார் என்பவரை 10,128 வாக்குகள் வித்தியாசத்தில் தோற்கடித்தார்.  
2016 கேரள சட்டமன்றத் தேர்தலில், இவர் அருவிக்கரை தொகுதியிலிருந்து மீண்டும் தேர்ந்தெடுக்கப்பட்டார். இவர் இந்தியப் பொதுவுடமைக் கட்சியின் (மார்க்சிசம்) வேட்பாளர் ஏ. ஏ. இரசீத்தை 21,314 வாக்குகள் வித்தியாசத்தில் தோற்கடித்தார். 2020இல், கேரள இளைஞர் காங்கிரசின் துணைத் தலைவரானார். 2021 கேரள சட்டப் பேரவைத் தேர்தலில், இவர் இந்தியப் பொதுவுடமைக் கட்சியின் (மார்க்சிசம்) ஜி. இசுடீவனிடம் 5046 வாக்குகள் பெற்று தோல்வியடைந்தார்.
# திவ்யா எஸ். ஐயர்

**திவ்யா சேச ஐயர்** (*Divya Sesha Iyer*)(பிறப்பு 16 அக்டோபர் 1984) ஓர் இந்திய ஆட்சிப்பணியாளரும், மருத்துவரும், பத்திரிக்கை ஆசிரியரும், எழுத்தாளரும் ஆவார். இவர் கேரளாவில் இந்திய ஆட்சிப் பணியின் ஒரு பகுதியாக உள்ளார். இவர் தற்போது பத்தனம்திட்டா மாவட்ட ஆட்சியராக உள்ளார். மகாத்மா காந்தி தேசிய ஊரக வேலை உறுதியளிப்புத் திட்ட இயக்குநரும் ஆவார்.
# திவ்யா எஸ். ஐயர்

## ஆரம்பகால வாழ்க்கையும் கல்வியும்

திவ்யா ஐயர் 16 அக்டோபர் 1984இல் கேரளாவின் திருவனந்தபுரத்தில் இந்திய விண்வெளி ஆய்வு மையத்தின் ஓய்வு பெற்ற ஊழியர் சேச ஐயர் என்பவருக்கும், பாரத ஸ்டேட் வங்கி ஊழியர் பகவதி அம்மாளுக்கும் பிறந்தார்.  
திருவனந்தபுரத்தில் உள்ள ஹோலி ஏஞ்சல்ஸ் பள்ளியில் தனது பள்ளிப்படிப்பை முடித்த இவர், வேலூர், கிருத்தவ மருத்துவக் கல்லூரியில் மருத்துவப் பட்டம் பெற்றார்.
# திவ்யா எஸ். ஐயர்

## தொழில்

இவர், தனது ஆட்சிப்பணி வாழ்க்கையைத் தொடங்குவதற்கு முன்பு மருத்துவராக இருந்தார். மேலும், தொடர்ந்து மருத்துவப் பயிற்சியிலும் ஈட்பட்டிருந்தார். இவர் 2014இல் இந்திய ஆட்சிப்பணியில் சேர்ந்தார். கோட்டயத்தில் உதவி ஆட்சித் தலைவராக பணிபுரிந்த பின்னர் திருவனந்தபுரம் மாவட்டத்தின் துணை ஆட்சியரானார்.  
2016ஆம் ஆண்டில், தேர்தல் ஆணையத்தின் கீழ் முறையான வாக்காளர் கல்வி மற்றும் தேர்தல் பங்கேற்பின் தொடர்பு அதிகாரியாகவும், கோட்டயத்தில் உதவி ஆட்சியராகவும் இருந்த, ஐயர் வாக்காளர் வாக்களிப்பை மேம்படுத்த உதவும் "எனது எதிர்காலம்" என்ற குறிக்கோளுடன் வாக்காளர் விழிப்புணர்வு பிரச்சாரத்தை உருவாக்கினார். 2016ஆம் ஆண்டில், வாக்களிக்கும் உரிமைகள் பற்றிய விழிப்புணர்வை ஊக்குவிப்பதற்காகவும், வாக்களிப்பதை ஊக்குவிப்பதற்காகவும் 'வைரல் தும்பில் நம்முதே பாவி' என்ற பாடலை எழுதி பாடினார். இது மாவட்ட ஆட்சியரின் செய்தியாளர் சந்திப்பின் போது வெளியிடப்பட்டது.  
துணை ஆட்சியராக இருந்த இவர் 2018இல், உள்ளூர் சுய-அரசுத் துறையின் துணைச் செயலாளராக மாற்றப்பட்டார்.
விழிப்புணர்வு பிரச்சாரத்தில் திவ்யா எஸ். ஐயர்.]]
இவர், மகாத்மா காந்தி தேசிய ஊரக வேலை உறுதி திட்ட இயக்குநராகப் பணியாற்றினார். இந்தப் பணியில், கோவிட் -19 தொற்றுநோய்களின் போது #BreakTheChain விழிப்புணர்வு பிரச்சாரத்தில் இவரது முக்கியப் பங்கு காரணமாக, 2020 ஆம் ஆண்டின் *கேரளா இன்சைடர்* 50 மிகவும் செல்வாக்கு மிக்கவர்களில் ஒருவராக இவர் தேர்ந்தெடுக்கப்பட்டார்.  
12 ஜூலை 2021 இல், திவ்யா பத்தனம்திட்டா மாவட்ட ஆட்சியராக சேர்ந்தார்.
# திவ்யா எஸ். ஐயர்

## சொந்த வாழ்க்கை

திவ்யா எஸ். ஐயர் ]]
30 ஜூன் 2017 அன்று, திவ்யா அருவிக்கரை[[சட்டமன்றத் தொகுதியைப் பிரதிநிதித்துவப்படுத்தும் [[இந்திய தேசிய காங்கிரசு கட்சியின் சட்ட மன்ற உறுப்பினர், குமாரகோவில் கா. சு. சபரிநாதன், என்பவரை கன்னியாகுமரி மாவட்டம் தக்கலையில் உள்ள ஒரு கோவிலில் திருமணம் செய்து கொண்டார். இதன் மூலம் இதன் மூலம் கேரளாவின் முதல் சட்டமன்ற உறுப்பினர் -இந்திய ஆட்சிப்பணி அதிகாரி இணை என ஆனார். 9 மார்ச் 2019 அன்று, இவர்களுக்கு மல்ஹர் என்ற மகன் பிறந்தார்.  
முன்னாள் அமைச்சரும், கேரள சட்டப் பேரவைத் தலைவருமான ஜி.கார்த்திகேயன் இவரது மாமனார் ஆவார்.
# ஆ கொக்குளம் பேக்காமன் கருப்பசாமி கோயில்

**ஆனையூர் கொக்குளம் பேக்காமன் கருப்பசாமி கோயில்**, மதுரை மாவட்டம், திருமங்கலம் வட்டத்தில் உள்ள செக்கானூரணி அருகே ஏ. கொக்குளம் ஊராட்சியில் அமைந்துள்ளது. இக்கோயில் மதுரையிலிருந்து 30 கிலோ மீட்டர் தொலைவில் உள்ளது. ஏ. கொக்குளம் உள்ளிட்ட 6 கிராமங்களில் கருப்பசாமி, அய்யனார், ஆதிசிவன், பேச்சியம்மன், காமாட்சியம்மன் மற்றும் முத்தையா சுவாமிகளுக்கு தனித் தனி கோயில்கள் உள்ளன. 21 ஆண்டுகளுக்கு ஒரு முறை நடைபெறும் திருவிழாவின் முதல் நாளில் குதிரை எடுப்பு திருவிழா, பாறைப்பட்டி கிராமத்திலிருந்து பேக்காமன் கருப்பசாமி, அய்யனார் மற்றும் முத்தையா சுவாமி மற்றும் ஆதிசிவன் கோவில்களுக்கு கொண்டு செல்லப்படும் சுடுமண் குதிரைகளை எடுத்து செல்லும் நிகழ்வு நடைபெறும். மேலும் பன்றிக்குத்து, கிடா வெட்டுதல் மற்றும் எருதுகட்டும் திருவிழாக்களும் நடைபெறும்.
# ஆ கொக்குளம் பேக்காமன் கருப்பசாமி கோயில்

## வரலாறு

பேக்காமன் கருப்பசாமி கோயில் பட்டியலினத்தவரின் குலசாமியாக பல ஆண்டுகள் இருந்ததது. கொக்குளம் கிராமத்தில் வசிக்கும் 15 குடும்பத்தைச் சேர்ந்த பட்டியலினத்தவரில் ஆண்கள் மட்டும் கோயிலுக்குள் அனுமதிக்கப்படுகின்றனர். பட்டியலினத்தைச் சேர்ந்த மற்றவர்கள் அனுமதிக்கப்படுவதில்லை. பெண்கள் பூப்படையும்வரை கோவிலுக்குள் அனுமதிக்கப்படுகின்றனர். இந்தக் கோயில் புறம்போக்கு நிலத்தில் அமைந்துள்ளது. ஆதிக்க சாதியினர் பட்டியலினத்தைச் சேர்ந்த மூன்று பங்காளிகளில் ஒரு பங்காளி வகையறாவை மட்டும் வசப்படுத்தி, கோயிலுக்குள் அனுமதித்துவிட்டு, பிறரைக் கோவிலைவிட்டு வெளியில் நிறுத்திவிட்டனர். அவர்கள் கோயிலுக்கு வெளியில் நின்றவாறே சாமியை வணங்க வேண்டும்.  
இந்தக் கோயிலுக்குள் அனைவரும் வந்து வழிபட அனுமதி அளிக்க வேண்டும் என சென்னை உயர்நீதிமன்றம் தீர்ப்பில் கூறிவிட்ட நிலையில், 30 சூலை 2021 அன்று 50 பட்டியலினத்தவர்கள் மாவட்ட நிர்வாகத்தின் உதவியுடன் கோயிலில் நுழைந்து கருப்பசாமியை வழிபட்டனர். தங்கள் முன்னோர்கள் உருவாக்கிய கோயிலின் உள்ளே சென்று வழிபடும் உரிமையை 60 ஆண்டுகளுக்கும் மேலாக இழந்திருந்த ஆ. கொக்குளத்தைச் சேர்ந்த பட்டியலின மக்கள், 30 சூலை 2021 அன்று தங்கள் வழிபாட்டு உரிமையை நிலைநாட்டினர்.
# பண்டைய லிபியா

வரைந்த ஐரோப்பா வரைபடத்தில் பண்டைய லிபியாவின் அமைவிடம்]]  
**பண்டைய லிபியா** (**Ancient Libiya**) நைல் நதி பாயும் பண்டைய எகிப்திற்கு மேற்கே, அட்லசு மலைத்தொடருக்கு கிழக்கே, மத்திய தரைக் கடலின் கிரீட் தீவிற்கு தெற்கே அமைந்த பிரதேசம் ஆகும்.  
எலனியக் காலத்தில் பெர்பர் மக்களை கிரேக்கர்கள் லிபியர்கள் என்றும்,அவர்கள் வாழ்ந்த பகுதியை லிபியா என்றும் அழைத்தனர். பண்டைய லிபியர்கள் சிவி மொழி மற்றும் பெர்பெர் மொழிகளைப் பேசினர்.
# பண்டைய லிபியா

## வரலாறு

### எகிப்தை ஆண்ட லிபியாவின் மெஸ்வெஷ் மக்கள்

எகிப்தின் மூன்றாம் இடைநிலைக் காலத்தில் எகிப்தைக் கைப்பற்றிய, பண்டைய லிபியாவின் பெர்பர் மக்களின் ஒரு பிரிவினரான மெஸ்வெஷ் மக்கள் 22-ஆம் வம்சத்தினராக கீழ் எகிப்து (வடக்கு எகிப்து) மற்றும் நடு எகிப்து பகுதிகளை ஆண்டனர். மேலும் லிபியாவின் மெஸ்வெஷ் மக்கள் 23-ஆம் வம்சத்தினராக மேல் எகிப்தை (தெற்கு எகிப்து) ஆண்டனர். பண்டைய லிபியாவின் மெஸ்வெஷ் மக்கள் எகிப்தை கிமு 943 முதல் கிமு 728 முடிய 215 ஆண்டுகள் தனீஸ், ஹெராக்கிலியோபோலிஸ் மக்னா மற்றும் தீபை நகரங்களை தலைநகராகக் கொண்டு ஆண்டனர்.
# புள்ளகுட்டிக்காரன்

**புள்ளக்குட்டிக்காரன்** (*Pullakuttikaran*) என்பது 1995 ஆம் ஆண்டு வெளியான இந்திய தமிழ் நாடகத் திரைப்படம் ஆகும். பார்த்திபன் எழுதி இயக்கிய. இப்படத்தில் சங்கீதாவுடன் முக்கியக் கதாபாத்திரத்தில் பார்த்திபன் நடித்தார். மேலும் பிரகாஷ் ராஜ், ஊர்வசி, மலையாள நடிகர் சிறீனிவாசன் ஆகியோர் துணை வேடங்களில் நடித்துள்ளனர். இந்த படத்திற்கு தேவா இசையமைத்துள்ளார். திரைப்படம் கலவையான விமர்சனங்களுடன் 1995 சூலையில் வெளியானது.
# புள்ளகுட்டிக்காரன்

## கதை

மூடுந்தில் அனாதைக் குழந்தைகளைப் பராமரித்துவரும் பார்த்திபன் பணத்தை திருடி தனது தேவைகளை நிறைவேற்றிக் கொள்கிறார். ஒரு நாடகத்தில் ஜோப்படி செய்வது போல் நடித்தபோது பணம் எடுப்பதில் அவரது சாமர்த்தியத்தைக் கண்டு சங்கீதா அவரை காதலிக்கிறார். சங்கீதா புனித நூலை கட்டிக்கொண்டு, பார்த்திபனின் மனைவியாக தன் வாழ்க்கையை நடத்தத் தொடங்குகிறார். பார்த்திபன் அவளை மனைவியாக ஏற்றுக்கொள்ள தயங்கினாலும் பின்னர் மனம் தளர்கிறார்.  
இருவருக்கும் தீய அமைச்சருடன் (சந்திரசேகர்) தங்கள் கடந்தகாலத்தில் தொடர்பு கொண்டவர்களாக உள்ளனர். கடந்த காலத்தில் சங்கீதாவை அமைச்சரின் மனவளர்ச்சி குன்றிய தம்பிக்கு (பிரகாஷ் ராஜ்) கட்டாயத் திருமணம் செய்விக்க முயன்றபோது அவர் தப்பிச் சென்றுவிடுகிறார். அதேபோல கடந்த காலத்தில் பார்த்திபன் தேர்தலில் சந்திரசேகருக்கு உதவுவதாக பாசாங்கு செய்து, அவர் கொடுத்த பணத்தை வேறு அரசியல் கட்சிக்கு மாற்றி செலவிடுகிறார். இதனால் அவர் வாக்குகளையும் ஆதரவையும் இழக்கிறார். தான் ஏமாற்றப்பட்டதை உணர்ந்த சந்திரசேகர் எதிர் கட்சியுடன் கைகோர்த்து பார்த்திபனின் அப்பாவி மனைவியை (ஊர்வசி) கொன்றுவிடுகிறார்.  
இறுதியில், சந்திரசேகர் பார்த்திபனையும், சங்கீதாவையும் தேடி வருகிறார். பார்த்திபன் சந்திரசேகரைக் கொன்றுவிட்டு, தொடருந்தில் தனது குடும்பத்துடன் தப்பிச்செல்கிறார்.
# புள்ளகுட்டிக்காரன்

## நடிப்பு

- பார்த்திபன் வீரையனாக
- சங்கீதா அம்முவாக
- ஊர்வசி அழகுவாக
- பிரகாஷ் ராஜ்
- வாகை சந்திரசேகர்
- மதன் பாப்
- ஸ்ரீனிவாசன்
- நாகேஷ்
- ஆர். எஸ். சிவாஜி
# புள்ளகுட்டிக்காரன்

## தயாரிப்பு

இப்படத்தின் வழியாக கரு பழனியப்பன் உதவி இயக்குநராக அறிமுகமானார்.
# புள்ளகுட்டிக்காரன்

## இசை

இப்படத்திற்கு தேவா இசையமைத்ததுள்ளார் பாடல் வரிகளை வைரமுத்து எழுதியுள்ளார்.
| 1 | "டெய்லி டெய்லி" | சண்முகசுந்தரி, சுரேஷ் பீட்டர்ஸ் | வைரமுத்து |
| --- | --- | --- | --- |
| 2 | "மெட்டி மெட்டி" | எஸ். ஜானகி, பார்த்திபன், அருண் மொழி |  |
| 3 | "முகலணா" | சுவர்ணலதா, தேவா |  |
| 4 | "ஒரு ராஜகுமாரி" | சிந்து, மனோரமா |  |
| 5 | "போதும் எடுத்த" | உமா ரமணன், அருண் மொழி |  |
# புள்ளகுட்டிக்காரன்

## வெளியீடு

இந்தப் படம் 1995 சூலையில் கலவையான விமர்சனங்களுடன் வெளியானது. மேலும் வணிக ரீதியாக சிறப்பான வெற்றியை ஈட்டவில்லை. எம். பிரபாகரன் இந்த படத்தில் பணிபுரிந்ததற்காக நடித்ததற்காக சிறந்த கலை இயக்குனருக்கான தமிழ்நாடு அரசு திரைப்பட விருதை பெற்றார்.
# தாயின் மணிக்கொடி

**தாயின் மணிக்கொடி** (*Thaayin Manikodi*) என்பது 1998 ஆண்டு வெளியான இந்திய தமிழ் அதிரடி நாடகத் திரைப்படமாகும். அர்ஜுன் எழுதி இயக்கிய இப்படத்தில் அவர் முக்கியக் கதாபாத்திரத்தில் நடித்தார். இதில் அவருடன் தபூ, நிவேதிதா ஜெயின் உள்ளிட்டோர் நடித்தனர். இந்த படம் ஒரு பயங்கரவாதியின் திட்டங்களை முறியடிக்கும் ஒரு நேர்மையான காவல் அதிகாரியின் கதையை விவரிக்கிறது. இப்படத்திற்கு வித்தியாசாகர் இசையமைத்தார். இந்த திரைப்படத்தின் தயாரிப்புப் பணிகள் 1997 ஆம் ஆண்டின் பிற்பகுதியில் தொடங்கியது. படம் 1998 ஆகத்து 29 இல் வெளியானது.
# தாயின் மணிக்கொடி

## தயாரிப்பு

இந்த படம் முதன்முதலில் 1996 சனவரியில் அறிவிக்கப்பட்டது. இயக்குநரும் முன்னணி நடிகருமான அர்ஜுன் துவக்கத்தில் விஜயசாந்தியை ஒரு முக்கிய பாத்திரத்தில் நடிக்கவைக்க எண்ணினார். இருப்பினும், படத்தின் தயாரிப்பாளர் சுதாகர் ராஜுவுடன் கருத்து வேறுபாடுகள் ஏற்பட்டதால் விஜயசாந்தி பின்னர் இந்த படத்திலிருந்து விலகினார். இந்த படத்தின் தயாரிப்புப் பணிகள் 1996 அக்டோபரில் தொடங்கி முடிக்க ஓராண்டு ஆனது. இந்தி நடிகை தபூ மற்றும் வடிவழகி நிவேதிதா ஜெயின் ஆகியோர் முக்கிய கதாபாத்திரங்களில் நடித்து, அதன்வழியாக தமிழ் படங்களில் அறிமுகமாயினர். அர்ஜுனின் முந்தைய படமான *ஜெய் ஹிந்த்* (1994) படத்தில் பிரபலமான பாடலின் வரியே இந்தப் படத்திற்கு பெயராக வைக்கப்பட்டது. இதுவும் அதே போன்று தேசபக்தியை கருப்பொருளாகக் கொண்ட படமாகும்.  
இப்படமானது ஆங்காங் மற்றும் சுவிட்சர்லாந்தில் படமாக்கபட்டன. மேலும் ஆந்திராவின் மதனப்பள்ளியில் காட்சிகள் படமாக்கப்பட்டன. கலை இயக்குநர் தோட்டா தரணி படத்திற்கான கட்டமைப்புகளை உருவாக்கியுள்ளார்.
# தாயின் மணிக்கொடி

## இசை

இப்படத்திற்கு வித்தியாசாகர் இசையமைத்த 6 பாடல்கள் இடம்பெற்றன.
# தாயின் மணிக்கொடி

## வெளியீடு

படம் துவக்கத்தில் 1997 நவம்பர் தீபாவளி விடுமுறையில் வெளியிட திட்டமிடப்பட்டது. ஆனால் பின்னர் பல மாதங்கள் தாமதமானது.  
அசல் படம் வெளியான நான்கு ஆண்டுகளுக்குப் பிறகு, 2002 நவம்பரில் தெலுங்கில் *ஜாதிய பட்டாகம்* என்ற பெயரில் மொழிமாற்றம் செய்யப்பட்டு வெளியிடப்பட்டது.
# தளவாய்அள்ளி

**தளவாய்அள்ளி** (*Dhalavaihalli *) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், தருமபுரி வட்டம், நல்லம்பள்ளி ஊராட்சி ஒன்றியத்துக்கு உட்பட்ட ஒரு வருவாய் கிராமம் ஆகும்.
# தளவாய்அள்ளி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 12 கிலோமீட்டர் தொலைவிலும், நல்லம்பள்ளியில் இருந்து 10 கிலோமீட்டர் தொலைவிலும், தமிழ்நாட்டின் தலைநகரான சென்னையிலிருந்து 302 கிலோமீட்டர் தொலைவிலும் உள்ளது.
# தளவாய்அள்ளி

## மக்கள் வகைபாடு

2011 மக்கள் தொகை கணக்கெடுப்பின்படி இந்த கிராமத்தில் 1670 வீடுகள் உள்ளன. கிராமத்தின் மொத்த மக்கள் தொகையானது 6724 ஆகும். இதில் பெண்களின் எண்ணிக்கை 3244 என்றும், ஆண்களின் எண்ணிக்கை 3480 என்றும் உள்ளது. எழுத்தறிவு விழுக்காடு 58.9 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# தளவாய்அள்ளி

## ஊரில் உள்ள கோயில்கள்

- தளவாய்அள்ளி பெருமாள் கோயில்
- தளவாய்அள்ளி சோமேஸ்வரர் கோயில்
- தளவாய் அள்ளி கோணப்பன்சாமி கோயில்
- தளவாய் அள்ளி காட்டு ராஜா கோயில்
# திண்ணஅள்ளி

**திண்ணஅள்ளி** (*Dhinnahalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், தருமபுரி வட்டம், நல்லம்பள்ளி ஊராட்சி ஒன்றியத்துக்கு உட்பட்ட ஒரு வருவாய் கிராமம் ஆகும்.
# திண்ணஅள்ளி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 11 கிலோமீட்டர் தொலைவிலும், நல்லம்பள்ளியில் இருந்து 12 கிலோமீட்டர் தொலைவிலும், தமிழ்நாட்டின் தலைநகரான சென்னையிலிருந்து 293 கிலோமீட்டர் தொலைவிலும் உள்ளது.
# திண்ணஅள்ளி

## மக்கள் வகைபாடு

2011 மக்கள் தொகை கணக்கெடுப்பின்படி இந்த கிராமத்தில் 1373 வீடுகள் உள்ளன. கிராமத்தின் மொத்த மக்கள் தொகையானது 5325 ஆகும். இதில் பெண்களின் எண்ணிக்கை 2555 என்றும், ஆண்களின் எண்ணிக்கை 2770 என்றும் உள்ளது. எழுத்தறிவு விகிதம் 56.8 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# டொக்குபோதனஅள்ளி

**டொக்குபோதனஅள்ளி** (*Dokkubodanahalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், தருமபுரி வட்டம், நல்லம்பள்ளி ஊராட்சி ஒன்றியத்துக்கு உட்பட்ட ஒரு வருவாய் கிராமம் ஆகும்.
# டொக்குபோதனஅள்ளி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 20 கிலோமீட்டர் தொலைவில் உள்ளது.
# டொக்குபோதனஅள்ளி

## மக்கள் வகைபாடு

2011 மக்கள் தொகை கணக்கெடுப்பின்படி இந்த கிராமத்தில் 1465 வீடுகள் உள்ளன. கிராமத்தின் மொத்த மக்கள் தொகையானது 5667 ஆகும். இதில் பெண்களின் எண்ணிக்கை 2763 என்றும், ஆண்களின் எண்ணிக்கை 2904 என்றும் உள்ளது. மொத்த எழுத்தறிவு விகிதம் 54.4 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# சிஞ்செங்கு சை

**சிஞ்செங்கு சை** (*Xincheng Xie*) சீனாவைச் சேர்ந்த ஓர் இயற்பியல் பேராசிரியராவார். பீக்கிங் பல்கலைக்கழகத்தின் கல்வித் தலைவராகவும் இவர் பணியாற்றுகிறார்.  
2008 ஆம் ஆண்டு பன்னாட்டு இயற்பியலுக்கான இவர் சார்ந்த மன்றத்தின் பரிந்துரைக்குப் பிறகு இரு பரிமாண எலக்ட்ரான் அமைப்புகளின் தத்துவார்த்த புரிதலுக்கான முக்கியப் பங்களிப்பு, சீனாவில் இயற்பியலின் முன்னேற்றத்திற்காக பணியாற்றியது, சீனா மற்றும் அமெரிக்காவில் இளம் இயற்பியலாளர்களிடையே ஒத்துழைப்பை வளர்க்க முயற்சித்த்து, பல முக்கிய பன்னாட்டு பட்டறைகள் மற்றும் மாநாடுகளை ஒருங்கிணைத்த்து உள்ளிட்ட காரணங்களுக்காக அமெரிக்க இயற்பியல் சங்கம் சிஞ்செங்கு சைக்கு உறுப்பினர் தகுதியை வழங்கியது.
# க. சொக்கலிங்கம்

ஈழத்து மூத்த எழுத்தாளரில் ஒருவரான சொக்கன் (க.சொக்கலிங்கம்) அவர்கள் 1930ஆம் ஆண்டு யூன் மாதம் 2ஆம் திகதி யாழ்ப்பாணம் ஆவரங்காலில் கந்தசாமிச் செட்டிக்கும் மீனாட்சிக்கும் மகனாகப் பிறந்தார். டிசம்பர் மாதம் 10 ஆம் திகதி 2004 ஆம் ஆண்டு இறைபதம் எய்தினார்.
# க. சொக்கலிங்கம்

## கல்வியும் ஆசிரியர் அதிபர் பணியும்

சொக்கன் தமது ஆரம்பக் கல்வியை யாழ் இந்து ஆரம்பப்பாடசாலையிலும் இடைநிலைக்கல்வியை யாழ்ப்பணம் வண்ணார்பண்னை நாவலர் பாடசாலையிலும் உயர்கல்வியை யாழ்ப்பாணம் ஸ்ரான்லிக் கல்லூரியிலும் ஆசிரியப் பயிற்சியை பலாலி ஆசிரியகலாசாலையிலும் (1950-1951)பெற்றார் பின்னர் தமிழ் வித்துவான் பட்டத்தை(Diploma in Tamil-1953) பேராதனைப் பல்கலைக் கழகத்திலும் கலைமாணிப் பட்டத்தை(1968-B.A)இலங்கைப் பல்கலைக்கழகத்திலும் முதுகலைமாணிப் பட்டத்தை (1977-M.A)ஈழத்து தமிழ் நாடகவளர்ச்சி பற்றிய ஆய்வினை மேற்கொண்டும் பெற்றுக்கொண்டார். கலாநிதிப்பட்டத்தை யாழ்ப்பாணப் பல்கலைக்கழகம் வழங்கி இவரைக் கௌரவித்தது,  
தமது 21 ஆவது வயதில் வதுளை உவாக்கல்லூரியில் உதவி ஆசிரியராக தமது பணியைத் தொடங்கிய இவர் 1963 -1973 ஆம் ஆண்டுகளில் யாழ் இந்துக் கல்லூரியிலும் ஆசிரியராகப் பணியாற்றினார். அதன்பின்1973 சிலாபம் கத்தோலிக்க மகாவித்தியாலய அதிபராகப் பணியேற்ற சொக்கன் கோண்டாவில் இராமகிருஷ்ணாவில் கொத்தணி (கல்வி நிர்வாக சேவை) அதிபராகக் கடமையாற்றி 38 ஆண்டுகள் பணிக்குப் பின் 1990 ஆம் ஆண்டு ஒய்வைப் பெற்றுக்கொண்டார் . இடையில்1976- 1979 இல் கோப்பாய் ஆசிரியர் கலாசாலை விரிவுரையாளராகவும் 1982 -1983-ஆம் -ஆண்டில் பலாலி ஆசிரிய கலாசாலை விரிவுரையாளராயும் பணியாற்றிய சொக்கன் தனது பணி ஓய்வுக்குப் பின் யாழ்பல்கலைக்கழக தமிழ்த்துறை வருகை விரிவுரையாளராகவும் (Visiting Lecturer) 1992-1993 பணிசெய்தமை குறிப்பிடத்தக்கது
# க. சொக்கலிங்கம்

## சிறுகதைகள்

225 மேற்பட்ட சிறுகதைகள்
கடல்-15 கதைகளின் தொகுப்பு -1972
சொக்கன் சிறுகதைகள்- 10 கதைகளின் தொகுப்பு-2004
கணிசமான சிறுகதைகளை ஆங்கிலத்திலிருந்து தமிழுக்கு மொழிபெயர்த்துள்ளார்.
(சொக்கன் 60 -பார்க்க)
# க. சொக்கலிங்கம்

## நாவல்கள்

மலர்ப்பலி- ஈழகேசரி-1949-9.1 1949 முதல்27 .3. 49 வரை தொடராக வந்தது
செல்லும் வழி இருட்டு (1959 இல் தினகரனில் வெளியானது பின் வீரகேசரிப் பிரசுரமாக!973ஆம் ஆண்டுவெளிவந்தது.)
சீதா(1963)வீரகேசரி பிரசுரம்-1974
சலதி -1985
பக்திக்சந்த் -1985(மொழிபெயர்ப்பு நாவல்)  
குறுநாவல்
ஞானக்கவிஞன்- 1966
முகங்கள்-ஈழமுரசு -1986
# க. சொக்கலிங்கம்

## நாடகங்கள்

- சங்கிலியன் 1951
- இரட்டை வேஷம் 1962
- இலக்குமணன் சீற்றம் 1952
- கவரி வீசிய காவலன் 1972
- மண்ண்டோதரி ஈழமுரசு-5.2.84முதல் 5.8.1984 வரை தொடராக வந்தது
# க. சொக்கலிங்கம்

## நாட்டிய நாடக எழுத்துரு

- கானல் வரி -1976
- கர்ணன்1977
- சீதாபஹரணம்1978
# க. சொக்கலிங்கம்

## நூல்வடிவில் வெளிவந்த நாடகங்கள்

- சிலம்பு பிறந்தது-1962
- சிங்ககிரிக்காவலன்- -1963
- ஞானக் கவிஞன்-1966
- தெய்வப்பாவை-1968
- நாவலர் நாவலரான கதை-1969
- மாருதப்பிரவல்லி-1990
- மானத்தமிழ் மறவன் -1993
# க. சொக்கலிங்கம்

## கவிதை நூல்கள்

நெடும்பா 3 -1982
வீரத்தாய்-1972
நல்லூர் கந்தன் திருப்புகழ் 1989
நல்லூர் நான்மணி மாலை-1966
முன்னீச்சர வடிவழ்காம்பிகை அந்தாதி
சைவப் பெரியாரின் சால்பை உரைத்திடுவோம்
கவிதைக் கதம்பம் 1974
# க. சொக்கலிங்கம்

## ஆய்வுநூல்

ஈழத்து தமிழ் நாடக இலக்கிய வளர்ச்சி -1979
# க. சொக்கலிங்கம்

## ஆய்வுக் கட்டுரைகள்

பாரதி பாடிய பராசக்தி-1974
இருபெரு நெறிகள்
நல்லைநகர் தந்த நாவலர்
மறுமலர்ச்சி. காலமும் கருத்தும்-தினகரன் -27 .6.1980 தொடக்கம் 26.10 80 வரை தொடராகவந்தது
இலக்கியக் கருவூலம் 2001
# க. சொக்கலிங்கம்

## இலக்கண நூல்கள்

இலக்கணத் தெளிவு
உரைநடைத்தெளிவு- ஓர் அறிமுகம்-1999
தொடரியங்கள்.
# க. சொக்கலிங்கம்

## பாட நூல்கள்

மனோன்மணி-1958
கட்டுரைப் பூந்துனர்
கட்டுரைக்கோவை
இந்துசமயபாடம்
தமிழ் இலக்கிய விளக்கம்
இந்துநாகரிகம் பாகம் 1 ,2 ,3
திருக்குறள் உரை
# க. சொக்கலிங்கம்

## பயண அனுபவநூல்

அக்கரைச்சீமையின் அனுபவங்கள் 2002
# க. சொக்கலிங்கம்

## சிறுவருக்கான நூல்கள்

முயலாரின் சாகசங்கள்
படிப்பதெப்படி
# க. சொக்கலிங்கம்

## அறிஞர் பற்றிய நூல்கள்

பைந்தமிழ் வளர்த்த பதின்மர்-1972
தமிழ் பேரன்பர் வித்துவான் க. சேந்தனார்-1984
சேர்.பொன் இராமநாதன் வாழ்க்கை வரலாற்றுச் சுருக்கம்-1976
விபுலானந்தர் பக்தி அமுதம்-1984
இராபகதூர் சி.வை, தாமோதரம் பிள்ளை-தினகரன்.-28 .11.1982 தொடக்கம் 30 .1 .1983 வரை தொடராக வந்தது
சைவம் வளர்த்த தையலர்-1977
# க. சொக்கலிங்கம்

## தன் வரலாறு

பாலையும் சோலையும் -2002
# க. சொக்கலிங்கம்

## வானொலிப் பங்கு

இலங்கை வானொலிக்கு நாடகங்கள், உரைச் சித்திரங்கள் பலவற்றை எழுதியதுடன் அதன் தமிழ் இந்துசமய நிகழ்ச்சியின் ஆலோசனைக் குழுவில் அங்கம் வகித்தார்
# க. சொக்கலிங்கம்

## கழகங்களில் பொறுப்பு

யாழ்ப்பாணத் தமிழ் எழுத்தாளர் சங்கச் செயலாளர்1959
முற்போக்கு எழுத்தாளர் சங்க முக்கிய உறுப்பினரில் ஒருவர்
அகில இலங்கைத் திருமுறை மன்றத்தின் தலைவர்1989- 1994
இலங்கை கம்பன் கழகம்- இணைச் செயலாளர்-1963-1966
இலங்கைச் சேக்கிழார் மன்றம் செயலாளர் 1965-1974
முத்தமிழ் வெளியீட்டுக் கழகம் செயலாளர்1977 -1990
யாழ்ப்பாணம் ஆரிய திராவிட பாஷா அபிவிருத்திச் சங்கம்- செயலாளர் 1990 -2002
# க. சொக்கலிங்கம்

## பெற்ற பரிசில்கள்

கடைசி ஆசை -சிறுகதை.மின்னொலி சஞ்சிகை முதற்பரிசு -1946
பிரயாணம்.தினகரன் சிறுகதைப்போட்டியில் இரண்டாம் பரிசு.1960
சிலம்பு பிறந்தது -முதற் பரிசு.இலங்கக் கலைக் கழகம்.1960
சிங்ககிரிக்காவலன் .முதற்பரிசு இலங்கக் கலைக் கழகம்.1961
தபாற்காரச் சாமியார்- வீரகேசரி சிறுகதைப் போட்டியில் முதற்பரிசு-1966
நெடும்பா 3 இலங்கை இலக்கியப் பேரவையின் பாரட்டுச் சான்றிதழைப் பெற்றது -1986
மானத்தமிழ் மறவன் -இலங்கை இலக்கியப் பேரவையின் பாரட்டுச் சான்றிதழைப் பெற்றது
கடல்.-இலங்கை சாகித்திய மண்டலப் பரிசு-1972
சலதி- இலங்கை இலக்கியப் பேரவையின் பரிசு-1987
ஈழத்து தமிழ் நாடக இலக்கிய வளர்ச்சி -இலங்கை சாகித்திய மண்டலப்
பரிசு-1978
# க. சொக்கலிங்கம்

## இவருக்கு வழங்கப்பட்ட பட்டங்கள்

தமிழ்மாமணி- ஆறுமுகநாவலர் சபை
இலக்கியச் செம்மல்- இந்து கலாசார அமைப்பு
சாகித்திய இரத்தினம்-இலங்கை அரசின் கலைக் கழகம்-2003
வடக்கு கிழக்கு மாகண கல்வியமைச்சு. -ஆளுனர் விருது
நல்லூர் பாலகதிர்காம தேவஸ்தானம் .குகஸ்ரீ
# க. சொக்கலிங்கம்

## புனைபெயர்கள்

சொக்கன்,ஆராவமுதன்,திரிபுராந்தகன்,சோனா,சுடலையூர்
சுந்தரம்பிள்ளை,வேனிலான்,சட்டம்பியார்,
பேய்ச்சாத்தான்,திருஅள்ளுவர்,பரிமேலழகியார்,
கற்றுக்குட்டி,ஞானம்,சாம்பவன்,தேனி ,எதார்த்தன்
பாலன், ஜனனி
# க. சொக்கலிங்கம்

## உசாத்துணை நூல்கள்

1. சொக்கன் 60 மணிவிழா மலர் -1990
1. சொக்கனின் சிறுகதைகள்- 2004
1. சொக்கன் -20 .02.2005 ரொரன்டோ -கனடா
# கடகம்பள்ளி சுரேந்திரன்

**கடகம்பள்ளி சுரேந்திரன்** (*Kadakampally Surendran*) (பிறப்பு 1954 ஆம் ஆண்டு அக்டோபர் 12) கேரள அரசின் பிணறாயி விஜயனின் முதல் அமைச்சகத்தில் (2016-2021) கூட்டுறவு, சுற்றுலா, தேவஸ்வம் ஆகிய துறைகளின் அமைச்சராகப் பணியாற்றிய ஒரு இந்திய அரசியல்வாதி ஆவார். இந்தியப் பொதுவுடைமைக் கட்சியின் (மார்க்சிசம்) திருவனந்தபுரம் மாவட்டக் குழு செயலாளராகவும் கிட்டத்தட்ட ஒரு பத்தாண்டு காலம் (2007-2016) பணியாற்றினார். கேரள மாநில கூட்டுறவு வங்கியின் தலைவராக பணியாற்றினார் (2006-2008). கேரளாவின் 10வது சட்டமன்ற உறுப்பினராக கழக்கூட்டம் சட்டமன்றத் தொகுதியிலிருந்து 24000-க்கும் அதிகமான வாக்குகள் வித்தியாசத்தில் தேர்ந்தெடுக்கப்பட்டார். மேலும், பிற்படுத்தப்பட்டோர் நலக் குழுவின் தலைவராகவும் இருந்தார் (1996-2001). இவர் 30 ஆண்டுகளுக்கும் மேலாக திருவனந்தபுரத்தில் இடதுசாரி இயக்கம் மற்றும் முற்போக்கான கலாச்சார அமைப்புகளில் தீவிரமாக செயல்பட்டு வருகிறார்.  
இந்தியப் பொதுவுடைமைக் கட்சியின் (மார்க்சிசம்) உறுப்பினரான இவர் தற்போது கட்சியின் கேரள மாநிலக் குழு உறுப்பினராக உள்ளார். இவர் திருவனந்தபுரம் மாவட்டத்தில் உள்ள கழக்கூட்டம் சட்டமன்றத் தொகுதியிலிருந்து 15வது கேரள சட்டமன்றத்திற்குத் தேர்ந்தெடுக்கப்பட்டார்.
# ஜான் கேல் (திரைத்தயாரிப்பாளர்)

**ஜான் கேல்** (*John Gale*) (பிறப்பு 2 ஆகஸ்ட் 1929) ஒரு ஆங்கில நாடகத் திரைப்படத் தயாரிப்பாளர் மற்றும் கலை இயக்குநர் ஆவார்.
# ஜான் கேல் (திரைத்தயாரிப்பாளர்)

## வாழ்க்கை

கேல் பிராங்க் ஹைத் கேல் மற்றும் மார்த்தா எடித் கேல் (நீ எவன்ஸ்) ஆகியோரின் மகனாக 1929 ஆம் ஆகத்து 2 ஆம் நாள் பிறந்தார். இவர் கிறிஸ்துவின் மருத்துவமனை மற்றும் நாடகக் கலைக்கான வெபர் டக்ளஸ் அகாதெமி ஆகியவற்றில் பயின்றார். 1950 ஆம் ஆண்டில், இவர் லிசலோட் ஆன் விராட்டனை மணந்தார். இவர்களுக்கு இரண்டு மகன்கள் உள்ளனர். 1960 ஆம் ஆண்டில் இலண்டனில் தயாரிக்கும் வரை இவர் முதலில் ஒரு நடிகராக இருந்தார்  
இவர் 1985 ஆம் ஆண்டில் சிச்செஸ்டர் விழா அரங்கின் ஆறாவது கலை இயக்குநராக பேட்ரிக் கார்லேண்டிற்குப் பின் வந்தார். இவர் 1989 வரை ஐந்து விழாக் காலங்களை இயக்கியுள்ளார்.  
1986 ஆம் ஆண்டில் கேல் சிச்செஸ்டர் விழாவுக்கான தியேட்டரின் செயற்குழுத் தயாரிப்பாளராக முதல் இலண்டன் ரிவைவல் ஆப் இர்விங் பெர்லினின் இசையில் சுசி குவார்டோ ஆன்னி ஓகலேயாகவும், எரிக் பிளின் பிராங்க் பட்லாராகவும் நடித்த நாடகத்தைத் தயாரித்தார்.  
*ராபர்ட் & எலிசபெத்தின் (சிச்செஸ்டர் விழா நடிகர்)* 1993 ஆம் ஆண்டு ஒலிப்பதிவில் கேல் நிர்வாகத் தயாரிப்பாளராக இருந்தார்.
# ஹூண இராச்சியம்

**ஹூண மக்கள்** (**Hunas**) இமயமலையை ஒட்டிய திபெத் மற்றும் சீனப் பிரதேசங்களில் வாழ்ந்த மக்கள் ஆவார். ஹூண இராச்சியம், தற்கால சீனாவின் மேற்கில் உள்ள சிஞ்சியாங் மாகாணப் பகுதிகளைக் கொண்டிருந்தது. ஹூணர்கள் பரத கண்டத்துடன் அதிகம் தொடர்பில்லாதவர்கள். மகாபாரதம் இதிகாசத்தில் ஹூணர்களை அடிக்கடி குடியிருப்புகளை மாற்றிக் கொண்டே இருக்கும் நாடோடி மக்கள் எனக்குறிப்பிடுகிறது.
# ஹூண இராச்சியம்

## மகாபாரத்தில் ஹூண இராச்சியம்

பரத கண்டத்தின் வடக்கில் வாழ்ந்த இனக்குழுவினரான ஹூணர்கள், யவனர்கள், மிலேச்சர்கள், குரூரர்கள், சீனர்கள், காம்போஜர்கள் குறித்த மகாபாரதம் இதிகாசத்தின் பீஷ்ம பருவம் அத்தியாயம் 9:4-இல் பேசப்படுகிறது.வரலாற்றாளர் வி. ஏ. ஸ்மித் கூற்றின் படி, ஹுண மக்கள் பாரசீகத்தின் சாசானியப் பேரரசு ஆட்சியில் முதன் முதலாக அறியப்படுகிறார்கள். சாசானியப் பேரரசு
# ஹூண இராச்சியம்

## மகாபாரத்தில் ஹூண இராச்சியம்

### ஹூண மக்களின் பிறப்பின் புராணக் கதைகள்

வசிட்டரின் தெய்வீக பசு மாட்டை விசுவாமித்திரர் படைகள் தாக்கிக் கைப்பற்ற முயன்ற போது, பசுவின் உடலிலிருந்து தோன்றிய வீரர்கள் விஸ்வாமித்திரரின் படைகளை அழித்தது. இந்த பசுவிலிருந்து தோன்றிய வீரர்களே ஹூண மக்கள் என மகாபாரதம் கூறுகிறது.  
பரத கண்டத்திற்கு வெளியே இருந்த ஹூண மக்களுடன், சிதியர்கள், யவனர்கள், சவரர்கள், புண்டரர்கள், கிராதர்கள், கசர்கள் போன்ற இனக்குழுக்களை மகாபாரதத்தின் ஆதி பருவம் அத்தியாயம் 1:177-இல் விவரிக்கிறது.
# ஹூண இராச்சியம்

## மகாபாரத்தில் ஹூண இராச்சியம்

### குருச்சேத்திரப் போரில் ஹூணர்கள்

ஹூண, நிசாத, பிசாச, லடாக்கியர்கள், உத்தரர்கள், சரவர்கள் மற்றும் வத்ச நாட்டு வீரர்கள் புடைசூழ குருச்சேத்திரப் போரின் இரண்டாம் நாளில் தருமன் கலந்து கொண்டதாக மகாபாரதம் கூறுகிறது.
# ஹூண இராச்சியம்

## இதனையும் காண்க

- ஹூணர்கள்
- ஹூனப் பேரரசு
# தேசியத் தலைநகர் தில்லி அரசு (திருத்தச்) சட்டம், 2021

**தேசியத் தலைநகர் தில்லி அரசு (திருத்தச்) சட்டம், 2021** (**Government of National Capital Territory of Delhi (Amendment) Act, 2021** or the **GNCTD Amendment Act**)இந்திய அரசு இத்திருத்தத் சட்டத்தை 28 மார்ச் 2021 அன்று இயற்றியது. 1991-ஆம் ஆண்டின் தேசியத் தலைநகர் தில்லி அரசுச் சட்டத்தில் திருத்தம் மேற்கொண்டதால், இனி மக்களால் தேர்ந்தெடுக்கப்படும் தில்லி அரசு மேற்கொள்ளும் ஏதேனும் நிர்வாக செயல்களுக்கு தில்லி துணைநிலை ஆளுநரின் கருத்து கேட்டறிய வேண்டும்.
# தேசியத் தலைநகர் தில்லி அரசு (திருத்தச்) சட்டம், 2021

## விளக்கம்

2021-ஆண்டின் தேசியத் தலைநகர் தில்லி அரசு (திருத்தம்) சட்டப்படி , இனி தில்லி அரசு சட்டமன்றத்தால் செய்யப்பட்ட எந்தவொரு சட்டத்திலும் குறிப்பிடப்பட்டுள்ள
**தில்லி அரசு** என்ற சொல் தில்லி துணை ஆளுநரை மட்டுமே குறிக்கும். இச்சட்டத்திருத்தமானது சட்டசபையின் நடைமுறை மற்றும் அன்றாட அலுவல்களை ஒழுங்குபடுத்துவதற்கான விதிகளை உருவாக்க சட்டமன்றத்தை அனுமதிக்கிறது. அத்தகைய விதிகள் மக்களவையில் நடைமுறை மற்றும் அன்றாட நடத்தை விதிகளுடன் ஒத்துப்போக வேண்டும் எனச்சட்ட திருத்தம் கூறுகிறது.  
சட்டமன்றம் தன்னையோ அல்லது அதன் குழுக்களையோ இயக்கும் வகையில் கீழ் கண்ட சட்டங்கள் இயற்றுவது இந்த சட்ட திருத்தம் தடை செய்கிறது: (i) தில்லி தேசியத் தலைநகர் வளய நிர்வாகத்தின் விஷயங்களை கருத்தில் கொள்ளவும் மற்றும் (ii) நிர்வாக முடிவுகள் தொடர்பாக எந்த விசாரணையையும் நடத்தவும். மேலும், இந்த சட்டத்திருத்தம் அமலுக்கு வருவதற்கு முன் செய்யப்பட்ட அனைத்து விதிகளும் செல்லாது. தில்லி சட்டமன்றத்தால் நிறைவேற்றப்பட்ட மசோதாக்கள் குடியரசுத் தலைவரின் பரிசீலனைக்கு பார்வைக்கு வைக்க வேண்டும்.
# ஜான் லிண்ட்பெர்க்

**ஜான் மோரோ லிண்ட்பெர்க்** (Jon Morrow Lindbergh) (ஆகத்து 16, 1932 - சூலை 29, 2021) ஒரு அமெரிக்க ஆழ்நீர் தாவுநர் ஆவார். இவர் ஐக்கிய அமெரிக்க கடற்படை தகர்ப்பு நிபுணராகவும், வணிகரீதியான மூழ்காளராகவும் பணியாற்றினார். மேலும், 1960 களில் உலகின் ஆரம்பகால மீன்வளர்களுள் ஒருவர். இவர் குகை மூழ்கு நீச்சலில் ஒரு முன்னோடியாக இருந்தார், மேலும் விமானிகள் சார்லஸ் லிண்ட்பெர்க் மற்றும் ஆன் மோரோ லிண்ட்பெர்க் ஆகியோரின் குழந்தைகளில் ஒருவர் ஆவார்.
# ஜான் லிண்ட்பெர்க்

## ஆரம்ப கால வாழ்க்கை

லிண்ட்பெர்க்கின் அண்ணன் சார்லஸ் லிண்ட்பெர்க்கி இளையர் கடத்திக் கொலை செய்யப்பட்டதற்குப் பிறகு ஐந்து மாதங்கள் கழித்து 1932 ஆம் ஆண்டு ஆகஸ்ட் 16 அன்று பிறந்தார். ஜானின் பெற்றோர்கள் "ஜான்" என்ற பெயரை ஸ்காண்டிநேவியன் வரலாறு குறித்த ஒரு புத்தகத்தில் கண்டுபிடித்தனர். இவர் தனது தாயின் கர்ப்பத்தில் இருந்தபோது, இவரது பெற்றோருக்கு ஏராளமான உயிர் அச்சுறுத்தல் கடிதங்கள் மற்றும் தொலைபேசி அழைப்புகள் வந்தன. 1935 ஆம் ஆண்டில், புகைப்படக் கலைஞர்கள் ஜானின் ஆசிரியர்களில் ஒருவர் ஜானை புகைப்படம் எடுப்பதற்காக சாலையிலிருந்து வீட்டிற்கு அழைத்துச் சென்றார். ஜான் ஒரு துப்பாக்கி ஏந்திய துப்பறியும் நபரால் பாதுகாக்கப்படத் தொடங்கினார். லிண்ட்பெர்க்ஸ் விரைவில் அமெரிக்காவை விட்டு வெளியேற முடிவு செய்து இங்கிலாந்துக்கு பயணம் செய்தார்.  
லிண்ட்பெர்க்கின் தந்தை இவருக்கு மூன்று வயதாக இருந்தபோது நீச்சல் கற்றுக் கொடுக்க முயன்றார். 1940ஆம் ஆண்டின் வசந்த காலத்தில் (அவருக்கு ஏழு வயதாக இருந்தபோது), இவரது தந்தை இவரை ஒரு மேய்ச்சல் நிலத்தில் இருந்து தன்னைப் பாதுகாத்துக் கொள்ளக் கற்றுக் கொள்வதற்காக சூழ்நிலையில்இவரை ஒரு கத்தியுடன் விட்டு வந்தார். ஒரு இளைஞனாக, லிண்ட்பெர்க் தனியாக மூன்று நாள் படகுப் பயணம் செய்ய அனுமதிக்கப்பட்டார். கல்லூரிக்குச் செல்வதற்கு முன்பு அவர் விமானம் ஓட்டக் கற்றுக்கொண்டார், ஆனால் அவரது தந்தை விமானப் பயணத்தைத் தொழிலாகத் தொடர வேண்டாம் என்று அறிவுறுத்தினார்.
# ஜான் லிண்ட்பெர்க்

## கடல்சார் திட்டத்தில் ஜான்

சூன் -சூலை 1964 இல், பெர்ரி தீவுகளில் (பஹாமாஸில் ஒரு சங்கிலி) நடத்தப்பட்ட எட்வின் லிங்கின் கடலில் மனிதன் என்ற திட்டத்தின் இரண்டாவது பரிசோதனையில் லிண்ட்பெர்க் பங்கேற்றார். இந்த முயற்சியில் லிண்ட்பெர்க்கின் சக மூழ்காளர் ராபர்ட் ஸ்டோனிட் 1962 ஆம் ஆண்டில் உலகின் முதல் ஆழ்கடல் நீர்வாழ் தகுதி பெற்றவர் ஆவார். ஸ்டீனூயிட் மற்றும் லிண்ட்பெர்க் லிங்கின் வாழ்விடத்தில் (கையடக்க நீர்மூழ்கி, ஊதிப்பெரிதாக்கப்பட்ட வாழிடம்) 49 மணிநேரம் 432 அடி ஆழத்தில், ஹீலியம்-ஆக்ஸிஜன் கலவையை சுவாசித்து வாழ்ந்தனர்.
# ஜான் லிண்ட்பெர்க்

## தனிப்பட்ட வாழ்க்கை

லிண்ட்பெர்க் மார்ச் 20, 1954 இல் இல்லினாய்ஸின் நார்த்ஃபீல்டில் பார்பரா ராபின்ஸை மணந்தார்.இவர்கள் விமானி மற்றும் கலைஞர் எரிக் லிண்ட்பெர்க் (1965 இல் பிறந்தவர்) உட்பட ஆறு குழந்தைகளின் பெற்றோர் ஆவர். இவரது இரண்டாவது திருமணம் எழுத்தாளர் பிலிப் வைலியின் மகள் கரேன் பிரையருடன் இருந்தது. இவர்கள் 1997 ஆம் ஆண்டில் விவாகரத்து செய்தனர். லிண்ட்பெர்க் மௌரா ஜான்சனை மணந்தார், இவருடன் இரண்டு மகள்களைப் பெற்றார்.  
இவர் சிறுநீரகப் புற்றுநோயால் மேற்கு வர்ஜீனியாவின் லூயிஸ்பர்க்கில் ஜூலை 29, 2021 அன்று 88 வயதில் இறந்தார்.
# எச்சனஅள்ளி

**எச்சனஅள்ளி** (*Echanahalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், தருமபுரி வட்டம், நல்லம்பள்ளி ஊராட்சி ஒன்றியத்துக்கு உட்பட்ட ஒரு வருவாய் கிராமம் ஆகும்.
# எச்சனஅள்ளி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 23 கிலோமீட்டர் தொலைவிலும், நல்லம்பள்ளியில் இருந்து 20 கிலோமீட்டர் தொலைவிலும், மாநில தலையநகரான சென்னையிலிருந்து 290 கிலோமீட்டர் தொலைவிலும் உள்ளது.
# எச்சனஅள்ளி

## மக்கள் வகைபாடு

2011 மக்கள் தொகை கணக்கெடுப்பின்படி இந்த கிராமத்தில் 1156 வீடுகள் உள்ளன. கிராமத்தின் மொத்த மக்கள் தொகையானது 4853 ஆகும். இதில் பெண்களின் எண்ணிக்கை 2368 என்றும், ஆண்களின் எண்ணிக்கை 2485 என்றும் உள்ளது. மொத்த எழுத்தறிவு விகிதம் 54.6 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# எச்சனஅள்ளி

## கோயில்கள்

- எச்சனஹள்ளி கரூர் மாரியம்மன் கோயில்
# ஏலகிரி, தருமபுரி

**ஏலகிரி** (*Elagiri*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், தருமபுரி வட்டம், நல்லம்பள்ளி ஊராட்சி ஒன்றியத்துக்கு உட்பட்ட ஒரு வருவாய் கிராமம் ஆகும்.
# ஏலகிரி, தருமபுரி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 16 கிலோமீட்டர் தொலைவிலும், நல்லம்பள்ளியில் இருந்து 5 கிலோமீட்டர் தொலைவிலும், மாநில தலையநகரான சென்னையிலிருந்து 306 கிலோமீட்டர் தொலைவிலும் உள்ளது.
# ஏலகிரி, தருமபுரி

## மக்கள் வகைபாடு

2011 மக்கள் தொகை கணக்கெடுப்பின்படி இந்த கிராமத்தில் 1307 வீடுகள் உள்ளன. கிராமத்தின் மொத்த மக்கள் தொகையானது 4947 ஆகும். இதில் பெண்களின் எண்ணிக்கை 2414 என்றும், ஆண்களின் எண்ணிக்கை 2533 என்றும் உள்ளது. மொத்த எழுத்தறிவு விகிதம் 57.9 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# ஏலகிரி, தருமபுரி

## கோயில்கள்

- ஏலகிரி ஆஞ்சநேயசாமி கோயில்
- ஏலகிரி கோணமாரியம்மன் கோயில்
- ஏலகிரி செல்லியம்மன் கோயில்
- ஏலகிரி சென்றாயசாமி கோயில்
- ஏலகிரி கமல்நத்தம் மாரியம்மன் கோயில்
# எர்ரபையனஅள்ளி

**எர்ரபையனஅள்ளி** (*Errabaiyanahalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், தருமபுரி வட்டம், நல்லம்பள்ளி ஊராட்சி ஒன்றியத்துக்கு உட்பட்ட ஒரு வருவாய் கிராமம் ஆகும்.
# எர்ரபையனஅள்ளி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 23 கிலோமீட்டர் தொலைவிலும், நல்லம்பள்ளியில் இருந்து 14 கிலோமீட்டர் தொலைவிலும், மாநில தலைநகரான சென்னையிலிருந்து 314 கிலோமீட்டர் தொலைவிலும் உள்ளது.
# எர்ரபையனஅள்ளி

## மக்கள் வகைபாடு

2011 மக்கள் தொகை கணக்கெடுப்பின்படி இந்த கிராமத்தில் 510 வீடுகள் உள்ளன. கிராமத்தின் மொத்த மக்கள் தொகையானது 1936 ஆகும். இதில் பெண்களின் எண்ணிக்கை 972 என்றும், ஆண்களின் எண்ணிக்கை 9164 என்றும் உள்ளது. மொத்த எழுத்தறிவு விகிதம் 59.3 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# பழைய தருமபுரி

**பழைய தருமபுரி** அல்லது **ஹலே தருமபுரி** (*Haledharmapuri*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், தருமபுரி வட்டம், தருமபுரி ஊராட்சி ஒன்றியத்துக்கு உட்பட்ட ஒரு வருவாய் கிராமம் ஆகும்.
# பழைய தருமபுரி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 3 கிலோமீட்டர் தொலைவிலும், மாநில தலைநகரான சென்னையிலிருந்து 289 கிலோமீட்டர் தொலைவிலும் உள்ளது.
# பழைய தருமபுரி

## மக்கள் வகைபாடு

2011 மக்கள் தொகை கணக்கெடுப்பின்படி கிராமத்தின் மொத்த மக்கள் தொகையானது 4,902 ஆகும். இதில் பெண்களின் எண்ணிக்கை 2,381 என்றும், ஆண்களின் எண்ணிக்கை 2,521 என்றும் உள்ளது. மொத்த எழுத்தறிவு விகிதம் 71.27 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# கே. தோப்பூர்

**கே. தோப்பூர்** (*K. Thoppur*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், தருமபுரி வட்டத்துக்கு உட்பட்ட ஒரு வருவாய் கிராமம் ஆகும்.
# கே. தோப்பூர்

## மக்கள் வகைபாடு

2011 மக்கள் தொகை கணக்கெடுப்பின்படி கிராமத்தில் மொத்தம் 2606 குடும்பங்கள் வசிக்கின்றனர். மொத்த மக்கள் தொகையானது 10339 ஆகும். இதில் பெண்களின் எண்ணிக்கை 5163 என்றும், ஆண்களின் எண்ணிக்கை 5176 என்றும் உள்ளது. மொத்த எழுத்தறிவு விகிதம் 73.35% ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# கடகத்தூர்

**கடகத்தூர்** (*Kadagathur*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், தருமபுரி வட்டத்துக்கு உட்பட்ட ஒரு வருவாய் கிராமம் ஆகும்.
# கடகத்தூர்

## அறிமுகம்

இந்த ஊரானது மாவட்ட தலைநகரான தருமபுரியிலிருந்து 6 கிலோமீட்டர் தொலைவிலும், மாநில தலையநகரான சென்னையிலிருந்து 291 கிலோமீட்டர் தொலைவிலும் உள்ளது. இந்த கிராமம் ஒரு பழமையான கிராமம் ஆகும் இந்த கிராமத்தில் இருந்து கண்டெடுக்கப்பட்ட புத்தர் சிலையானது தருமபுரி அருங்காட்சியகத்தில் வைக்கப்பட்டுள்ளது. இந்த கிராமம் ஐந்து தெருக்களைக் கொண்டுள்ளது. அவை கவுண்டர் தெரு, கீழ் தெரு, பாவடை தெரு மேல்தெரு மற்றும் சேரித் தெரு என்பவை ஆகும்.  
கடகத்தூரில் வாழும் மக்களில் பெரும்பாலோர் வன்னியர் மற்றும் ஆதிதிராவிட மக்களாவார்.  
இவ்வூரில் சோழர் காலத்தில் வெட்டப்பட்ட பாசன ஏரி 800 ஏக்கருக்கு மேல் பரப்பளவுடன் கடகத்தூர் மக்கள் மற்றும் சுற்றுவட்டார கிராமங்களுக்கு பாசன வசதியை தருகின்றது.  
அரசாங்கத்தால் அமைக்கப்பட்ட கடகத்தூர் கிளை நூலகத்தில் 13000க்கும் மேற்பட்ட நூல்களும் பல தினசரி, வார மற்றும் மாத இதழ்களும் உள்ளன.
# கடகத்தூர்

## மக்கள் வகைபாடு

2011 மக்கள் தொகை கணக்கெடுப்பின்படி இக்கிராமத்தில் 1456 குடும்பங்கள் வசிக்கின்றன. கிராமத்தின் மொத்த மக்கள் தொகையானது 6096 ஆகும். இதில் பெண்களின் எண்ணிக்கை 2945 என்றும், ஆண்களின் எண்ணிக்கை 3151 என்றும் உள்ளது. மொத்த எழுத்தறிவு விகிதம் 64.8 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# கடகத்தூர்

## கோயில்கள்

- கடகத்தூர் சோமேசுவரர் கோயில்
# மார்சல் யேக்கப்சு

மார்சல் 2020-21 உள்ளரங்கப் போட்டியில் 60 மீட்டரில் உலக வெற்றியாளராக திகழ்ந்தார்.
# மார்சல் யேக்கப்சு

## ஆரம்ப கால வாழ்க்கை

மார்சல் இத்தாலியப் பெண்ணான விவியானா மசினி மற்றும் ஆப்பிரிக்க அமெரிக்கரான லாமண்ட்டு மார்செல் யேக்கப்சு சீனியர் ஆகியோரின் மகன் ஆவார். மார்சல் மூன்று வார குழந்தையாக இருந்தபோது தந்தை தென் கொரியாவுக்கு மாற்றப்பட்டார் மார்சல் யேக்கப்சு தனது தாயுடன் இத்தாலியின் லோம்பார்டியில் உள்ள டெசென்சானோ டெல் கார்டாவுக்குச் சென்றார். மார்சல் ஆறு மாத குழந்தையாக இருந்தபோது பெற்றோர் பிரிந்தனர்.  
சிறுவயதில் மார்சல் கூடைப்பந்து மற்றும் கால்பந்து விளையாடத் தொடங்கினார். அங்கு இவரது கால்பந்து பயிற்சியாளர் அட்ரியானோ பெர்டாசி மார்சலின் ஓட்ட வேகத்தைக் கவனித்து மார்சலை விரைந்து ஓட முயற்சிக்குமாறு பரிந்துரைத்தார்.  
யேக்கப்சு தனது பத்து வயதில் தடகளத்தில் போட்டியிடத் தொடங்கினார். ஆரம்பத்தில் ஓட்டப்பந்தயங்களில் ஓட விரும்பினார். பின்னர் 2011 ஆம் ஆண்டு இவர் ஆர்வம் நீளம் தாண்டுதலுக்குச் சென்றது.
# மார்சல் யேக்கப்சு

## தடகள வாழ்க்கை

2016 ஆம் ஆண்டில், யேக்கப்சு இத்தாலிய தடகள வெற்றியாளர் பொட்டியில் நீளம் தாண்டுதலில் வென்றார். தனிப்பட்ட முறையில் 8.07 மீ. இவருடைய சாதனையாகும். 2017 உள்ளரங்க பருவத்தின் இறுதியில் உலகத் தடகள வீரர்களின் முன்னணி பட்டியலில் பத்தாவது இடத்தில் இருந்தார். 2016 ஆம் ஆண்டு நடைபெற்ற இத்தாலிய 23 வயதுக்குட்பட்டோர் வெற்றியாளர் போட்டியில் இவர் 8.48 மீ தொலைவை தாண்டினார். ஒரு இத்தாலியரின் சிறந்த செயல்திறன் சாதனை என்றாலும் இந்த முடிவு ஒரு தேசிய சாதனையாக அங்கீகரிக்கப்படவில்லை.  
நீளம் தாண்டலில் அடிக்கடி காயங்கள் ஏற்பட்டதால் 2019 ஆம் ஆண்டில் இவர் தனது முயற்சிகளை மீண்டும் விரைவோட்டப் பந்தயங்களுக்கு பிரத்தியேகமாக மாற்ற முடிவு செய்தார்.  
2021 ஆம் ஆண்டு மார்ச்சு மாதம் 6 ஆம் தேதி போலந்தின் டோரன் நகரில் நடைபெற்ற 2021 ஐரோப்பிய தடகள உள்ளரங்க வெற்றியாளர் போட்டியில் 60 மீட்டர் ஐரோப்பிய பட்டத்தை வென்றார். பந்தய தொலைவை 6.47 வினாடிகளில் ஓடி புதிய தேசிய சாதனையையும் படைத்தார். இதன்மூலம் 100 மீ விரைவோட்ட வரலாற்றில் 150 ஆவது நபராகவும் 10 வினாடிகள் தடையை உடைத்த இரண்டாவது இத்தாலியராகவும் ஆனார். ஜூன் 2021 ஆம் ஆண்டு சூன் 26 ஆம் நாள் நடைபெற்ற ஒரு போட்டியில் 100 மீ விரைவோட்டப் போட்டியை வெற்றி பெற்று நான்காவது முறையாக தேசிய சாதனை நிகழ்த்தினார்.
# மார்சல் யேக்கப்சு

## தடகள வாழ்க்கை

### 2020 ஒலிம்பிக் போட்டிகள்

யேக்கப்சு 2020 டோக்கியோ ஒலிம்பிக்கில் 60 மீட்டர் விரைவோட்ட உலக வெற்றியாளர் என்ற தகுதியுடன் வந்தார். தனது முதல் சுற்று 100 மீட்டர் ஓட்டத்தை 9.94 நொடிகளில் கடந்து அச்சுற்றை வென்றார். தனது சொந்த இத்தாலிய சாதனையை இச்சுற்றில் மேம்படுத்தினார். அரையிறுதியில் இவர் 9.84 நொடிகளில் ஓடி மூன்றாவது இடத்தில் இருந்தார். இதுவும் ஒரு புதிய ஐரோப்பிய சாதனையாகும். மூன்றாவது ஒட்டுமொத்த வேகம் என்ற தகுதியில் இறுதிப் போட்டிக்கு தகுதி பெற்றார். இத்தகைய இறுதிப் போட்டி சாதனையை நிகழ்த்திய முதல் இத்தாலியரும் இவர்தான்.  
இறுதிப்போட்டியில் மார்சல் பிரெட் கெர்லி மற்றும் ஆண்ட்ரே டி கிராசே ஆகியோருக்கு முன்னால் 9.80 நொடிகளில் முடிவுக் கோட்டைத் தாண்டி தங்கப் பதக்கத்தை வென்றார் . இவரது ஓட்டம் ஒரு புதிய ஐரோப்பிய சாதனையை படைத்தது. அமெரிக்கா அல்லது சமைக்கா இல்லாமல் வேறொரு நாட்டிலிருந்து வந்த ஒரு தடகள வீரரின் மிக விரைவான நேரம் என்ற சிறப்பையும் பெற்றது. , யேக்கப்சு எல்லா காலங்களுக்குமான தரவரிசையில் 10 ஆவது அதிவேகமான மனிதர் ஆனார். யேக்கப்சு பந்தயத்தில் வெற்றி பெறுவார் என்று எவரும் எதிர்பார்க்கவில்லை. வல்லுநர்கள் இவருக்கு மூன்று சதவிகிதம் வெற்றி வாய்ப்பையே வழங்கியிருந்தனர்.  
4 × 100 மீட்டர் ஓட்டப்பந்தயத்தில் லோரென்சோ பாட்டா, பாசுட்டோ தேசாலு, பிலிப்போ டோர்டு உட்பட்ட இத்தாலிய அணியின் ஒரு பகுதியாக யேக்கப்சும் இடம்பெற்று இரண்டாவது தங்கப் பதக்கத்தை வென்றார் - இத்தாலி இந்த போட்டியில் முதன்முறையாக வென்றது. மார்சல் அணியின் இரண்டாவது 100 மீட்டரை ஓடி புதிய இத்தாலிய சாதனை படைத்தார்.
# மார்சல் யேக்கப்சு

## புள்ளியியல்

### தேசிய சாதனைகள்

- 60 மீட்டர்: **6.47**, டோருன், 6 மார்ச்சு 2021..
- 100 மீட்டர்: **9.80**, டோக்கியோ, 1 ஆகத்து 2021.
|-
| rowspan=2 align=2020 ஒலிம்பிக் போட்டிகள்
| rowspan=2 align= டோக்கியோ
| bgcolor=gold|1
| 100&nbsp;மீ
| டோக்கியோ 2020 கோடைகால ஒலிம்பிக் – ஆண்கள் 100 மீட்டர்|9.80
|-
| bgcolor=gold|1
| 4×100&nbsp;மீ தொடரோட்டம்
| டோக்கியோ 2020 கோடைகால ஒலிம்பிக் – ஆண்கள் 4 × 100 மீ தொடரோட்டம்|37.50
|}
# கம்மம்பட்டி

**கம்மம்பட்டி** (*Kadagathur*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், நல்லம்பள்ளி ஊராட்சி ஒன்றியத்துக்கு உட்பட்ட ஒரு வருவாய் கிராமம் ஆகும்.
# கம்மம்பட்டி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 11 கிலோமீட்டர் தொலைவிலும், மாநில தலையநகரான சென்னையிலிருந்து 302 கிலோமீட்டர் தொலைவிலும் உள்ளது.
# கம்மம்பட்டி

## மக்கள் வகைபாடு

2011 மக்கள் தொகை கணக்கெடுப்பின்படி இக்கிராமத்தில் 1925 குடும்பங்கள் வசிக்கின்றன. கிராமத்தின் மொத்த மக்கள் தொகையானது 7155 ஆகும். இதில் பெண்களின் எண்ணிக்கை 3310 என்றும், ஆண்களின் எண்ணிக்கை 3745 என்றும் உள்ளது. மொத்த எழுத்தறிவு விகிதம் 50.5 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# கம்மம்பட்டி

## கோயில்கள்

- கம்மம்பட்டி ஊத்துகோம்பை மாரியம்மன் கோயில்
# கோணங்கிஅள்ளி

**கோணங்கிஅள்ளி** (*Konangihalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், நல்லம்பள்ளி ஊராட்சி ஒன்றியத்துக்கு உட்பட்ட ஒரு வருவாய் கிராமம் ஆகும்.
# கோணங்கிஅள்ளி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 19 கிலோமீட்டர் தொலைவிலும், நல்லம்பள்ளியில் இருந்து 12 கிலோமீட்டர் தொலைவிலும், மாநில தலையநகரான சென்னையிலிருந்து 309 கிலோமீட்டர் தொலைவிலும் உள்ளது.
# கோணங்கிஅள்ளி

## மக்கள் வகைபாடு

2011 மக்கள் தொகை கணக்கெடுப்பின்படி இக்கிராமத்தில் 1558 குடும்பங்கள் வசிக்கின்றன. கிராமத்தின் மொத்த மக்கள் தொகையானது 6445 ஆகும். இதில் பெண்களின் எண்ணிக்கை 3143 என்றும், ஆண்களின் எண்ணிக்கை 3302 என்றும் உள்ளது. மொத்த எழுத்தறிவு விகிதம் 57.6 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# கோணங்கிஅள்ளி

## கோயில்கள்

- கோணங்கி அள்ளி பட்டாளம்மன் கோயில்
# திரிதி பானர்ஜி

**திரிதி பானர்ஜி** (Dr. Dhriti Banerjee) இந்திய விலங்குகள் கணக்கெடுப்பு நிறுவனத்தின் முதல் பெண் இயக்குநர் ஆவார். இந்திய சுற்றுச்சூழல் மற்றும் வனங்கள் அமைச்சகத்தின் கீழ் இந்த விலங்குகள் கணக்கெடுப்பு நிறுவனம் செயல்படுகிறது. 2021 ஆகத்து 5 ஆம் நாள் இவர் இந்தப் பதவியில் நியமிக்கப்பட்டுள்ளார். இந்திய விலங்குகள் கணக்கெடுப்பு நிறுவனத்தின் 105 ஆண்டு கால வரலாற்றில் ஒரு பெண் இயக்குநராகியிருப்பது இதுவே முதல் முறையாகும். இவர் இதே நிறுவனத்தின் எண்ணிம வரிசை தகவல் திட்டத்தின் ஒருங்கிணைப்பாளராக 2012 ஆம் ஆண்டு முதல் பணியாற்றியுள்ளார் என்பதும் குறிப்பிடத்தக்கது. முன்னதாக இதே நிறுவனத்தில் இவர் இணை இயக்குநராகவும் பணியாற்றியுள்ளார். இந்திய விலங்குகள் கணக்கெடுப்பு நிறுவனத்தின் 100 ஆம் ஆண்டு விழாக் கொண்டாட்டத்தின் போது *தி குளோரியஸ் 100 உமன்ஸ் சயின்டிபிக் கான்ட்ரிபியூசன் இன் இசட் எஸ் ஐ* என்ற புத்தகத்தின் இணை ஆசிரியராக இருந்து வெளியிட்டார்.
# நிர்மல் குமாவத்

**நிர்மல் குமாவத்** (Nirmal Kumawat) பாரதீய ஜனதா கட்சியைச் சேர்ந்த ஒரு இந்திய அரசியல்வாதி ஆவார். இவரது தந்தையார் ஆனந்திலால்ஜி குமாவத் ஆவார். இவர் இராஜஸ்தான் மாநிலம் ஜெய்ப்பூர் மாவட்டத்தில் உள்ள புலேரா சட்டமன்றத் தொகுதியிலிருந்து வெற்றி பெற்ற சட்டமன்ற உறுப்பினர் ஆவார். குமவாத் இராஜஸ்தான் சட்டப் பேரவையில் மூன்று முறை உறுப்பினராவார். 2008 ஆம் ஆண்டில் முதல் முறையாக கீழவைக்கு தேர்ந்தெடுக்கப்பட்டார்.
# மாத்தளை கார்த்திகேசு

**மாத்தளை கார்த்திகேசு** என அழைக்கப்படும் **கா. கார்த்திகேசு** (சனவரி 1, 1939 – ஆகத்து 6, 2021) ஈழத்து எழுத்தாளரும், இலங்கை நாடகக் கலையுலகின் முன்னோடிகளில் ஒருவரும் ஆவார். சிறுகதைகள், இலக்கிய, சமயக் கட்டுரைகள் பல எழுதியுள்ளார். அவள் ஒரு ஜீவநதி என்ற திரைப்படத்தைத் தயாரித்தவர்.